
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO IŠNUOMOTI VALSTYBINĖS ŽEMĖS SKLYPĄ 
TIESIOJI G. 31, ŠIAULIŲ MIESTE

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, 24 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 36 punktu, 38.4 papunkčiu, 43.16 papunkčiu ir 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į M. R. kontoros, kuri atstovauja K. Z., 2024‑09-23 prašymą Nr. S-24/9/23-1 (registracijos DVS „Avilys“ Nr. G-7447), į tai, kad žemės sklype esančio pastato – gyvenamo namo (unikalus Nr. 2996-3013-7011) baigtumas yra 8 %, statinys sunykęs dėl gaisro, žemės nuomos terminas nustatomas šalių susitarimu, Šiaulių miesto savivaldybės taryba nusprendžia:
1. Išnuomoti ne aukciono būdu penkeriems metams K. Z. 0,0816 ha ploto valstybinės žemės sklypą (kadastro Nr. 2901/0009:343, unikalus Nr. 4400-1076-6999) Tiesioji g. 31, Šiaulių mieste, nuomos terminą apskaičiuojant vadovaujantis Lietuvos Respublikos žemės įstatymo 9 straipsnio 3 dalimi, pagal valstybinės žemės nuomos sutarties projekte (pridedama) įrašytas sąlygas.
2. Nustatyti, kad 0,0816 ha ploto valstybinės žemės sklypo Tiesioji g. 31, Šiaulių mieste, vidutinė rinkos vertė, nuo kurios skaičiuojamas žemės nuomos mokestis, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-776-(1.3 E.) „Dėl masinio žemės vertinimo dokumentų patvirtinimo“, yra 17 800 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

